यूएई को हराकर की एंट्री, भारत-पाकिस्तान से होगी भिड़ंत
Asia Cup 2023 - Nepal qualifies for Asia Cup For The First Time. नेपाल क्रिकेट टीम ने इतिहास रचते हुए पहली बार एशिया कप 2023 के लिए क्वालीफाई कर लिया है। नेपाल ने मंगलवार को काठमांडू के त्रिभुवन यूनिवर्सिटी इंटरनेशनल क्रिकेट ग्राउंड में एसीसी पुरुषों के प्रीमियर कप के फाइनल
नेपाल क्रिकेट टीम ने इतिहास रचते हुए पहली बार एशिया कप 2023 के लिए क्वालीफाई कर लिया है। नेपाल ने मंगलवार को काठमांडू के त्रिभुवन यूनिवर्सिटी इंटरनेशनल क्रिकेट ग्राउंड में एसीसी पुरुषों के प्रीमियर कप के फाइनल में संयुक्त अरब अमीरात (UAE) को सात विकेट से हराया। इस मैच में गुलशन झा ने 84 गेंदों में नाबाद 67 रनों की पारी खेली। गुलशन को उनके शानदार प्रदर्शन के लिए प्लयेर ऑफ द मैच चुना गया।
एशिया कप 2023 के लिए पांच टीमें पहले से ही क्वालीफाई कर चुकी हैं। अब नेपाल इस टूर्नामेंट में खेलने वाली छठी टीम बन गई है। पांच टीमों में भारत, पाकिस्तान, श्रीलंका, बांग्लादेश और अफगानिस्तान की टीम शामिल है। इस बार का एशिया कप सितंबर के शुरुआती सप्ताह में होना है। 13 दिनों तक चलने वाले 6 टीमों के टूर्नामेंट में फाइनल समेत कुल 13 मैच होंगे। भारत और पाकिस्तान एक ही ग्रुप में हैं।
पहली बार एशिया कप का आयोजन साल 1984 में हुआ था। एशिया कप के 39 साल के इतिहास में भारत सबसे सफल टीम है। एशिया कप की मेजबानी फिलहाल पाकिस्तान के पास है। हालांकि, अभी यह तय नहीं हो पाया है कि एशिया कप के मुकाबले कहां खेले जाएंगे।
नेपाल ने यूएई को सात विकेट से हराया
मंगलवार को हुए मुकाबले में यूएई की टीम 33.1 ओवर में 117 रन ही बना सकी, वहीं बल्लेबाजी करते हुए नेपाल की टीम ने 30.3 ओवर में तीन विकेट खोकर 118 रन बनाकर यूएई को इस टूर्नामेंट से बाहर कर दिया। पिछली बार इस टूर्नामेंट में यूएई की टीम ने भी क्वालीफाई किया था, वह इस कप में पहुंचने वाली छठी टीम थी।
श्रीलंका है डिफेंडिंग चैंपियन
पिछले साल 20 ओवर फॉर्मेट का एशिया कप अगस्त के दौरान UAE में खेला गया था। इसकी मेजबानी श्रीलंका को सौंपी गई थी। लेकिन, श्रीलंका में आर्थिक और राजनीतिक मुश्किलों के कारण इसे UAE शिफ्ट कर दिया गया था। होस्ट टीम श्रीलंका ने फाइनल में पाकिस्तान हराकर टूर्नामेंट जीता था। टीम इंडिया तक ग्रुप स्टेज के दोनों मैच जीतकर सुपर-4 में पहुंची थी। लेकिन, सुपर-4 में पाकिस्तान और श्रीलंका से हारकर फाइनल के लिए क्वालिफाई नहीं कर सकी थी।